CELEX: 62019CN0711
Language: hr
Date: 2019-09-25 00:00:00
Title: predmet C-711/19: Zahtjev za prethodnu odluku koji je 25. rujna 2019. uputio Verwaltungsgerichtshof (Austrija) – Admiral Sportwetten GmbH i dr.

2.12.2019   
            
            
               HR
            
            
               Službeni list Europske unije
            
            
               C 406/18
            
         
      Zahtjev za prethodnu odluku koji je 25. rujna 2019. uputio Verwaltungsgerichtshof (Austrija) – Admiral Sportwetten GmbH i dr.
      (predmet C-711/19)
      (2019/C 406/25)
      Jezik postupka: njemački
      
         Sud koji je uputio zahtjev
      
      Verwaltungsgerichtshof
      
         Stranke glavnog postupka
      
      
         Podnositelji revizije: Admiral Sportwetten GmbH, Novomatic AG, AKO Gastronomiebetriebs GmbH
      
         Tuženo tijelo: Magistrat der Stadt Wien
      
         Prethodna pitanja
      
      
                  1.
               
               
                  Treba li članak 1. Direktive (EU) 2015/1535 Europskog parlamenta i Vijeća od 9. rujna 2015. o utvrđivanju postupka pružanja informacija u području tehničkih propisa i pravila o uslugama informacijskog društva (1) tumačiti na način da odredbe Wiener Wettterminalabgabegesetza (Bečki zakon o porezu na terminale za klađenje), kojima se predviđa oporezivanje držanja terminalâ za klađenje, valja smatrati „tehničkim propisima” u smislu tog članka?
               
            
                  2.
               
               
                  Ima li nedostavljanje obavijesti o odredbama WWAG-a u smislu Direktive 2015/1535 za posljedicu to da se porez kao što je porez na terminale za klađenje ne smije naplatiti?
               
            
         (1)  SL 2015., L 241, str. 1.